jkorsvik/nowiki_second_scrape_merged huggingface dataset:
Robert Burås

Robert Solli Burås (født 12. august 1975 i Vassdalen i Bjerkvik, død 12. juli 2007 i Oslo) var gitarist og låtskriver i det norske rockebandet Madrugada.
I 2003 grunnla han samtidig bandet My Midnight Creeps sammen med Alexander Kloster-Jensen, som ga ut sin debutplate i 2005, hvor han var gitarist og låtskriver. Dets andre plate Histamin kom ut i mars 2007.

Den 12. juli 2007 ble Burås funnet død i sin egen leilighet av en venn. Politiet har ikke ønsket å opplyse om dødsårsaken, utover at det ikke er noe mistenkelig ved det. Presten ved bisettelsen, Hans Jørgen Svartvasmo, fortalte at Burås ble funnet med gitaren i hendene. Gitaren ble lagt på båren av hans nærmeste familie. 
Burås ble etter sin død tildelt Alarmprisen 2007 og Spellemannprisen 2007 sammen med My Midnight Creeps i klassen rock.
Sommeren 2008 ble det satt opp en minnebenk for Burås i Birkelunden på Grünerløkka i Oslo. Burås var en flittig bruker av parken.


== Diskografi ==


=== Madrugada ===
AlbumIndustrial Silence (1999)
The Nightly Disease (2001)
Grit (2002)
The Deep End (2005)
Live at Tralfamadore (2005)
Madrugada (2008)
The Best of Madrugada (2010)Singler/EP-erThe Riverbed (1998)
Madrugada EP (1999)
New Depression EP (1999)
Electric (2000)
Higher (2000)
Higher EP (2000)
Beautyproof (2000)
Hands Up – I Love You (2001)
Fast Blues for Little V (2001)
The Nightly Disease Vol. II (2001)
A Deadend Mind EP (2001)
I'm Ready (2002)
Ready (2002)
I Don't Fit (2002)
Love's Institution (2002)
Majesty (2003)
Hold on to You (2004)
Blood Shot Adult Commitment (2004)
Majesty/Seven Seconds (2004)
Stories from the Streets (2005)
The Kids Are on High Street (2005)
You Better Leave (2005)
Lift Me (2005), med Ane Brun
Look Away Lucifer (2007)
What's On Your Mind? (2008)
Caravan/The Hour of the Wolf (2009)
All This Wanting to Be Free (2010)


=== My Midnight Creeps ===
My Midnight Creeps (2005)
Histamin (2007)SinglerI Fell Into a Hole (2005)
Untrue (2005)
Shot by the Blues (2007)
Don't Let 'em Bring You Down (2007)


=== Deltar på ===
Neil Young-hyllest: Everybody Knows This Is Norway: A Tribute to Neil Young (2001)
Ricochets: The Ghost of Our Love (2003)
Frode Fivel: Patience Will Win (2003)
Savoy: Savoy (2004)
Peek-A-Böö!: Last Train: No Music Requests – 20 Years 1984–2004 (2004)
Ane Brun: Duets (2005)
NRK/Waterfall Records: NRK P3 presenterer: Rørt og urørt 2007 (2006)
Alarmprisen 2006: Alarmprisen 2006 ... og de nominerte er... (2006)
Roky Erickson-hyllest: Scandinavian Friends – A Tribute to Roky Erickson (2007)
Northern Lite: Letters & Signs Part Two (2010)
Ane Brun: Songs 2003–2013 (2013)
Mark Steiner & His Problems: Saudade (2014)


== Referanser ==


== Eksterne lenker ==
«– Han viet sitt liv til musikken» Dagbladet-artikkel om dødsfallet
Abu Abdullah al-Bakri

Abu Abdullah al-Bakri (født 1014, død 1094) (arabisk: أبو عبد الله البكري, noen ganger omskrevet til al-Bekri) var en spansk-arabisk geograf og historiker. Han ble født i Huelva, og var sønn av guvernøren i provinsen. Al-Bakri bodde hele sitt liv i Spania, bodde i Cordoba, og reiste aldri til de stedene han skrev om. 
Al-Bakri skrev om Europa, Nord-Afrika og Den arabiske halvøy. Hans fremste verk var Kitâb al-Masâlik wa'l-Mamâlik (Boken om Veier og Kongedømmer) og Mu'jam. Den første boken ble skrevet i 1068, basert på litteratur og rapporter fra handelsreisende og reisende, som Yusuf al-Warraq og Abraham ben Jacob. Bøkene er kjent for sin objektivitet. For hvert område beskriver han folket, deres skikker, samt geografi, klima og hovedbyer. Han har også med en del anekdoter fra hvert sted. Dessverre er deler av hans hovedverk gått tapt med tiden. 
Krateret Al-Bakri på Månen er oppkalt etter ham.


== Referanser ==


== Litteratur ==
Herman L. Beck: L' image d'Idrīs II, ses descendants de Fās et la politique sharīfienne des sultans marīnides 656-869/1258-1465. Brill, Leiden, 1989. s. 21–29.
E. Lévi-Provençal: Art. "Abū ʿUbaid al-Bakrī" in The Encyclopaedia of Islam. New Edition Bd. I, s. 155b-157b.
Kenjutsu

Kenjutsu er en japansk betegnelse på teknikker med det japanske sverdet katana. Brukes fortrinnsvis om tradisjonelle sverdskoler.
Kenjutsu utøves primært i faste former, såkalte kata. Det finnes en lang rekke forskjellige skoler som underviser i kenjutsu, enten som eneste disiplin, eller som en del av et større pensum. Den eldste fremdeles eksisterende skolen er Tenshin shoden katori shinto ryu, grunnlagt i 1447.
Kendo er den moderne sportsformen for kenjutsu.
Patrick Sheane Duncan

Patrick Sheane Duncan (født 1947) er en amerikansk forfatter, filmprodusent og regissør, som er mest kjent for å ha skrevet manus til filmene Mr Holland's Opus og Courage Under Fire. Duncan deltok i Vietnamkrigen, og har lagt handlingen i mange av filmene sine dit.
Han var student ved Grand Valley State University.


== Referanser ==


== Eksterne lenker ==
(en) Patrick Sheane Duncan på Internet Movie Database 
(sv) Patrick Sheane Duncan i Svensk Filmdatabas 
(da) Patrick Sheane Duncan på Filmdatabasen 
(da) Patrick Sheane Duncan på Scope 
(fr) Patrick Sheane Duncan på Allociné 
(en) Patrick Sheane Duncan på AllMovie 
(en) Patrick Sheane Duncan hos The Movie Database
Mille Miglia

Mille Miglia var et italiensk billøp som gikk fra Brescia til Roma og tilbake. Navnet er italiensk for «tusen mil», da løpet er 1 600 km (tusen engelske mil).  Det ble arrangert 1927–39 og 1947–57 og var viktig for fabrikker som Alfa Romeo, Ferrari (som debuterte som merke i 1940-løpet), Maserati og Porsche berømte. Fra 1953 var løpet en del av Sportsvogns-VM. Løpet ble lagt ned etter 1957 da tretten tilskuere døde.Siden omkring 1980 har man avholdt et historisk rally med navnet Mille Miglia Storica der man kjører biler fra før 1957.

		


== Referanser ==


== Eksterne lenker ==
(en) Mille Miglia – kategori av bilder, video eller lyd på Commons
Hemmingstedt

Hemmingstedt er en by og kommune i Ditmarsken i delstaten Schleswig-Holstein i Tyskland. Hemmingstedt tilhører Heides omlands amt, som omslutter Ditmarskens største by, Heide. I kommunen ligger et stort oljeraffineri, som er den største arbeidsplassen i området.
Hemmingstedt ligger midtveis mellom byene Heide og Meldorf. Hemmingstedt ligger nært Bundesautobahn 23 (A23), som går sørover til Hamburg. Hemmingstedt stasjon betjenes av passasjer- og godstog på Marskbanen (Marschbahn), som går fra Sylt i nord til Elmshorn i sør, hvor den møter jernbanelinjen Hamburg-Altona–Kiel.
Stedet er mest kjent for slaget ved Hemmingstedt i 1500, da ditmarskernes bondehær, ledet av Wulf Isebrand, beseiret den danske hæren, ledet av kong Hans av Danmark, Norge og Sverige og hertug Frederik av Holstein. Det til tross for at den danske hæren var tallmessig overlegen, og bestod av en rekke adelsmenn og leiesoldater fra Kalmarunionen og hertugdømmet Holstein. Danskene led store tap, og de ble drevet på flukt. Ditmarskingene skal ha kapret den opprinnelige dannebrogsfanen fra korstoget i Estland i 1219 i dette slaget, og latt den henge i kirken i Meldorf.
Sognekirken i Hemmingstedt er Mariakirken (Marienkirche) fra 1300-tallet.


== Se også ==
Slaget ved Hemmingstedt


== Referanser ==


== Eksterne lenker ==
Offisielt nettsted 
(en) Hemmingstedt – kategori av bilder, video eller lyd på Commons
Hodetelefoner

Hodetelefoner er utstyr som består av små høyttalerelementer som enten plasseres rett utenpå det ytre øret, eller settes et lite stykke inn i øregangen.
Det finnes et bredt utvalg hodetelefoner for ulike behov på markedet.
Dynamiske elementer er vanligst. 
Elektrostatiske hodetelefoner finnes i det øverste sjiktet i markedet.
Hodetelefoner av den utenpåliggende typen deles inn i tre klasser: Lukket, halvåpen og åpen.
Den lukkede typen har den fordelen at de isolerer lyd godt. De hindrer lyd i å komme inn og forstyrre lytteropplevelsen, og de hindrer likeledes lyden i å komme ut og forstyrre omgivelsene. Denne typen hodetelefoner er veldig vanlig i platestudiosammenheng. En annen fordel med den lukkede konstruksjonen er den gode bassgjengivelsen den kan gi. Ulempen er at lyden ofte blir mindre åpen.
Den halvåpne typen har en pute som slutter tett rundt eller mot det ytre øret, men en kappe som er åpen utover. Denne typen har blitt svært vanlig i senere tid. Puten bidrar til god bassgjengivning, samtidig som den åpne konstruksjonen bidrar til en åpen og luftig lyd.
Den helåpne typen er åpen både mot øret og utover. Høyttalerelementene henger da litt utenfor øret. Ny teknikk har løst det tidligere problemet med nivåfall i bassen på åpne hodetelefoner. Disse helt åpne løsningene kan gi en mer naturlig lyd, da også det ytre øret er med på å påvirke lydbølgene.


== Se også ==
Hodesett


== Eksterne lenker ==
(en) Headphones – kategori av bilder, video eller lyd på Commons 
(en) Headphones – galleri av bilder, video eller lyd på Commons
Karbonnanorør

Karbonnanorør er en sylinderformet form av grunnstoffet karbon, utviklet av et sammenrullet grafén og som utgjør en del av nanoteknologien. Nanorørene er oppbygd av sekskantete strukturer som bygget et rør i en nanometer stor diameter. Det er lettere enn stål, men hundre ganger så sterkt.
Hansa-Theater

Hansa-Theater er et revy- og varietéteater i Hamburg. Det ble grunnlagt i 1894 og hadde opprinnelig plass til 1 500 tilskuere. Teatret ble helt ødelagt i 1943, men ble gjenreist igjen allerede i 1945. I 1954 ble det ombygd til et showteater med restaurant og 491 plasser.
Hansa-Theater ble drevet som et familiedrevet, ikke-subsidiert privatteater. 31. desember 2001, etter mer en 107 år og 51 188 forestillinger, måtte det stenge dørene. I 2009 gjenåpnet teatret, med nye eiere.


== Referanser ==
Friidrett under Sommer-OL 1908

Friidrett under Sommer-OL 1908. Friidrett var med for fjerde gang på det olympiske programmet 1908 i London.  Utøvere fra 21 nasjoner konkurrerte om 26 olympiske titler, én mer enn i St. Louis 1904. Det var kun menn som deltok og en nasjon kunne stille med opp til tolv utøvere i en gren.


== Medaljer ==


=== 100 meter ===


=== 200 meter ===


=== 400 meter ===
*Da John Carpenter ble diskvalifisert protesterte de andre amerikanerne og uteble fra finalen. 
Wyndham Halswelle satte ny olympisk rekord i semifinalen med 48,4.


=== 800 meter ===


=== 1 500 meter ===
Norman Hallows satte ny olympisk rekord i semifinalen med 4.03,4


=== 5 miles (8047 m) ===


=== Maraton ===


=== 110 meter hekk ===


=== 400 meter hekk ===


=== 3200 meter hinder ===


=== Olympisk stafett ===
Olympisk stafett besto av 200 m, 200 m, 400 m og 800 m.


=== 3 miles lagløp (4 828 m) ===


=== 3 500 meter kappgang ===


=== 10 miles kappgang (16,093 km) ===


=== Høydehopp ===


=== Stavsprang ===


=== Lengdehopp ===


=== Tresteg ===


=== Høyde uten tilløp ===


=== Lengde uten tilløp ===


=== Kulestøt ===


=== Diskoskast ===


=== Diskoskast gresk stil ===


=== Sleggekast ===


=== Spydkast ===


=== Spydkast fristil ===


== Eksterne lenker ==
Resultater og profilside Arkivert 20. juli 2016 hos Wayback Machine. på sports-reference.com
Zbyněk Pospěch

Zbyněk Pospěch (født 24. oktober 1982) er en tsjekkisk fotballspiller som spiller for FC Zbrojovka Brno. I sesongen 2007 spilte han for Odd Grenland, uten å bli noen stor suksess. Han kom fra Slovan Liberec der han i sesongen 2005/06 var med på å vinne den tsjekkiske toppserien. Han har tidligere spilt for 1. FC Slovacko i samme serie.
Selv om overgangsummen ikke er kjent, er utvilsomt Pospěch Odds dyreste spiller gjennom tidene, med en antatt overgangssum på 4–5 millioner kroner. Han ble solgt videre for om lag 2 millioner kroner.
Pospěch er 189 cm høy, og veier ca. 88 kilo. Hans posisjon på banen er angriper.


== Referanser ==


== Eksterne lenker ==
(en) Zbyněk Pospěch – UEFA 
(en) Zbyněk Pospěch – Transfermarkt 
(en) Zbyněk Pospěch – Soccerway 
(en) Zbyněk Pospěch – FAČR 
(en) Zbyněk Pospěch – FBref 
(cs) Zbyněk Pospěch på FAČRs offisielle hjemmeside
Spillerprofil på Oddranes hjemmesider
Klassiker (sykkelritt)

Klassikerne i landeveissykling er de mest prestisjefulle endagsrittene på den internasjonale kalenderen. Alle rittene foregår i Vest-Europa, og mange har blitt arrangert siden tidlig på 1900-tallet.
Rittene blir holdt på omtrent samme tid hvert år, fra Milano–Sanremo i midten av mars til Lombardia rundt i midten av oktober. De fem gjeveste rittene blir ofte omtalt som «Monumentene».Monumentene og tre av de andre klassikere er en del av UCI WorldTour.
Noen tidligere klassikere blir ikke lenger arrangert. En av disse er Bordeaux-Paris, et 560 km langt ritt, arrangert fra 1891 til 1988.


== Sykkelrittene som regnes som klassikere ==
* Monumentene


== Monumentene ==
Kun tre ryttere, alle belgiske, har vunnet alle de fem Monument-rittene: Roger De Vlaeminck, Rik Van Looy og Eddy Merckx. Seán Kelly var svært nær å bli medlem i den eksklusive klubben ved tre ulike anledninger. Etter å ha vunnet de fire andre Monumentene, ble han nummer to i Flandern rundt i 1984, 1986 og 1987.


=== Monument-vinnere etter 1946 ===


== Referanser ==
Partnership for Peace

Partnership for Peace (PfP = Samarbeid for fred) er et NATO-prosjekt som tar sikte på å skape tillit mellom NATO og andre stater i Europa og den tidligere Sovjetunionen. 21 stater er medlem. Prosjektet ble opprettet i 1994, kort tid etter at østblokken kollapset.


== Medlemmer ==


=== Nåværende medlemmer ===
Armenia
Aserbajdsjan
Bosnia-Hercegovina
Finland
Georgia
Hviterussland
Irland
Kasakhstan
Kirgisistan
Malta
Moldova
Russland
Serbia
Sveits
Sverige
Tadsjikistan
Turkmenistan
Ukraina
Usbekistan
Østerrike


== Referanser ==


== Eksterne lenker ==
nato.int The Partnership for Peace programme (engelsk)
KH-2 Vintage

KH-2 Vintage er en signatur-gitar laget av ESP Guitar Company i samarbeid med gitaristen Kirk Hammett. Se KH-serien for andre gitarer i hans signaturserie.
Stereo

Stereo (gresk: «hard», «fast», «solid»; latin: «tosidig») kan referere til:

Stereofoni, tosidig lyd
Stereoanlegg, et stereofonisk musikkanlegg
Stereoskopi, tosidig bilde
Stereo (romsonde)
Stereo (TV-serie)
KH-2 NTB

KH-2 NTB er en Gitar som er laget av ESP. KH-2 NTB er en av Kirk Hammett sine gitarer i hans signaturserie KH-serien.
Tormod Valaker

Tormod Valaker (født 21. mars 1947 i Bergen) er cand. philol. med nordisk hovedfag, i tillegg til fagene tysk, engelsk og samfunnsfag.
Tormod Valaker er lærer, journalist og forfatter. Han har siden 2005 vært spesialrådgiver i Hordaland fylkeskommune. Før det jobbet han i 33 år ved Slåtthaug videregående skole (tidligere Fana yrkesskole), først som undervisningsleder, så studieinspektør.
I sin ungdom var han politisk aktiv i Arbeidernes ungdomsfylking (AUF) som leder av fylkeslaget i Hordaland og deltok som 16-åring på landsmøtet i 1964 der Ola Teigen overtok etter Reiulf Steen.


== Forfatter ==
Han har utgitt følgende bøker:

Litt fascisme, hr. statsminister! Historien om de borgerlige avisene og fascismen (1999).
Vitenskap og lidenskap. Historien om Helmer Dahl og det nye teknologiske Norge (2000).
Hest for alle pengene – sport, spill og vestlandsk travhumor (2003).
Godtfolk, en serie portretter av frodige vestlendinger (2004).
Ja, vi elsker dette travet (2007).Boka «Litt fascisme, herr statsminister!», handler om hvordan borgerpressen i Norge – særlig Aftenposten – skrev om det som skjedde i Tyskland og Italia på 1930-tallet.
Mens svensk og dansk presse på 1990-tallet tok et oppgjør med holdningene de hadde til Mussolini og Hitler, fant Valaker at den norske ikke har gjort det. Like etter at boken kom ut, beklaget Aftenposten sin holdning på lederplass.
Tormod Valaker opprettet i 2007 enkeltmannsforetaket Forlaget Vestavind som ga ut «Ja, vi elsker dette travet'», en serie med intervjuer og portretter fra inn- og utland.


== Travjournalist ==
Valaker har fulgt norsk travsport som medarbeider i Bergens Tidende siden 1986 og Trav- og Galopp-Nytt like lenge. Han har også skrevet reisereportasjer, intervjuer og kronikker i BT.
Lolo Ferrari

Lolo Ferrari (født 9. februar 1963, død 5. mars 2000) var en fransk danser, sanger, modell, pornoskuespiller og skuespiller som hadde «verdens største bryster», som et resultat av plastiske operasjoner. 


== Oppvekst ==
Hun var født Eve Valois i Clermont-Ferrand i Puy-de-Dôme i Frankrike, og vokste opp i byen La Baule i en intellektuell familie med store problemer. Moren hennes misbrukte henne og trakasserte henne psykisk der hun fortalte henne hvor lite verdt hun var. Som tenåring fikk hun noen få jobber som fotomodell helt til hun traff Eric Vigne. Det er blitt sagt om Ferrari at hun fra ung alder av virket nærmest sykelig og på grensen til tvangspreget opptatt av sitt eget utseende. 


== Karriere ==
Sammen med den femten år eldre ektemannen bestemte Ferrari seg for å forvandle kroppen sin til det ekstreme, blant annet med mål om å få verdens største bryster. Ferrari sa selv i flere intervjuer at hun ønsket alt dette, at hun syntes kunstig var vakkert og ble tiltrukket av det ekstreme, unaturlige og overdimensjonerte, selv om mange både før og etter hennes død har ment at hun ble tvunget til dette av ektemannen sin. Hun opptrådte som stripper, pornoskuespiller og modell, men vakte for alvor oppmerksomhet da hun opptrådte på British Channel 4 sitt program EuroTrash. Hun fikk en plass i Guinness rekordbok som den personen i verden med størst bryster. Det ble slått fast av boka at hver av brystene veide 2.8 kg, selv om BH-størrelsen hennes aldri ble bekreftet. Det verserer teorier om 54H til 54J, etter europeisk målestokk for brystholdere. 


== Personlig liv ==
Til tross for hennes spesielle karrierevalg, ekstreme skjønnhetsoperasjoner og varemerke som dum og deilig er Ferrari beskrevet som en svært intelligent og også svært skadet kvinne. Hennes personlige liv er satt i sammenheng med Marilyn Monroes. Ferrari slet med store og dype depresjoner, samt nervøse anfall og hun brukte beroligende medikamenter i store doser. 


== Filmografi ==
Big DD (1996)
Camping Cosmos (1996)
Double Airbags (1996)
Planet Boobs (1996)
Lolo Ferrari Special – The Biggest Tits In The World (1997)
Mega Tits 6 (1998)
Le King de ces Dames (1999)
Quasimodo d'El Paris (1999)
Der Generalmanager oder How To Sell A Tit Wonder (2006)


== Referanser ==


== Eksterne lenker ==
(en) Lolo Ferrari på Internet Movie Database 
(da) Lolo Ferrari på Scope 
(fr) Lolo Ferrari på Allociné 
(en) Lolo Ferrari på AllMovie 
(en) Lolo Ferrari hos The Movie Database 
(en) Lolo Ferrari på Adult Film Database 
(en) Lolo Ferrari på Internet Adult Film Database
Barking and Dagenham Parks Constabulary

Barking and Dagenham Parks Constabulary var en liten, spesialisert britisk politistyrke med ansvar for parker og enkelte offentlige plasser i Barking and Dagenham i London.
Tjenestemennene var underlagt § 18 i Ministry of Housing and Local Government Provision Order Confirmation (Greater London Parks and Open Spaces) Act 1967. Gjennom denne loven hadde de begrenset politimyndighet på området de hadde ansvar for. De håndhevet lokal lovgivning for parkområdene, og med hensyn til andre lover hadde de ikke annen myndighet enn vanlige borgere.
Ved brudd på straffeloven eller annen lovgivning som lå utenfor styrkens myndighet var det Metropolitan Police Service som betjente områdene.
Politistyrken ble omdøpt til LBBD Parks Police i 2005, men ble oppløst den 31. mars 2010.


== Referanser ==
Overkonge (Irland)

Overkonge av Irland (gælisk: Ard Rí na hÉireann) er en tittel for både de mytiske kongene av Tara i førhistorisk hedensk tid, og de historiske overkonger som hadde makt (virkelig eller bare i navnet) over de andre regionale og lokale kongene. 


== Bakgrunn ==
Ifølge lovtraktatene var det et hierarkisk system av konger (gælisk: Rí) i Irland i tidlig kristen tid og tidlig middelalder. Laveste nivå var rí túaithe, konger over en lokal túath og nærmest å regne for stammehøvdinger. Så følger ruiri, som hersker over sin egen túath og også er overordnet andre rí túaithe, og så rí ruírech, som betyr noe slikt som konge over overkonger, og som normalt refererer til en konge som hersker over en hel provins. Etter lovteksten hadde kongen av Tara, etter hvert betegnet ard rí, rang foran alle disse andre kongene. I praksis var nok denne under-/overordningsstrukturen mer kompleks på alle nivå enn lovteksten tilsa, og gjenstand for forandring etter som politiske allianser og krigslykke skiftet.
Irske krøniker som Annalene av de fire mesterne fører lister over overkonger fra 1900-tallet f.kr, de tidligste innførslene her er åpenbart mytiske.
Forskere tror i dag at tittelen overkonge er en pseudohistorisk konstruksjon fra 700-tallet, som ikke ble en politisk realitet før først på midten av 800-tallet eller enda senere. Det er vanlig å regne Máel Sechnaill mac Maíl Ruanaid som den første overkongen med reell innflytelse utenfor sitt eget område. I Ulsterannalene omtales han, som den første, som Rí hÉrenn úile, altså hele Irlands overkonge. 
Overkongedømmet vekslet mellom de forskjellige grupperingene innenfor den mektige klanen Ua Neill, etter hvert slik at det nærmest alternerte mellom klanens nordlige og sørlige gren. Dette varte ved til Brian Boru utfordret Máel Sechnaill, og overtok tittelen i 1002. Máel Sechnaill fikk tittelen tilbake etter Brians død i 1014, men fra nå av var overkongedømmet omstridt og flere klaner deltok i kampen om hvem som skulle være overkonge. Senere overkonger omtales i krønikene ofte som Rí na hÉireann co fressabra – overkonger med motstand. Det betyr at deres krav var omstridt og ikke anerkjent av et flertall.


== Liste over Irlands overkonger ==
Denne listen følger Francis John Byrnes liste i boken Irish Kings and High-Kings fra 1973, der ikke annet er angitt. Nummerering med romertall viser til Byrne.


== Litteratur ==
Donnchadh Ó Corraín, «Vikings in Ireland and Scotland in the Ninth Century». I: Peritia 1998. Årbok for Medieval Academy of Ireland. issn 0332-1592 pdf
Donnchadh Ó Corraín, The Vikings & Ireland,
Annalene av de fire mesterne
Ulsterannalene


== Eksterne lenker ==
Ó Corraín:Vikings in Ireland and Scotland...
Ó Corraín:Vikings&Ireland
KH-3

KH-3 er en gitar laget av ESP Guitars som en modell i signaturserien til Kirk Hammett.
KH-602

KH-602 er en gitar laget av ESP Guitars i samarbeid med gitaristen Kirk Hammett. Gitaren er en modell i KH-serien.
Harry Porter

Harry Franklin Porter (født 31. august  1882, død juni 1965) var en amerikansk høydehopper. Han vant gull i OL 1908 med et hopp på 1,905 m, ny olympisk rekord.


== OL-medaljer ==
1908  London -  Gull i friidrett, høydehopp  USA


== Eksterne lenker ==
(en) Harry Porter – Olympedia 
(en) Harry Porter – Sports-Reference (OL-resultater – arkivert) 
(en) Harry Porter – Track and Field Statistics
KH-603

KH-603 er en av gitarene i KH-serien, en serie gitarer laget av ESP i samarbeid med gitaristen Kirk Hammett.